Source: https://laane.maavalitsus.ee/maakonna-valimiskomisjon
Timestamp: 2017-12-12 14:15:45+00:00

Document:
Valimised - Lääne Maavalitsus
Kohaliku omavalitsuse volikogu valimised Lääne maakonnas
Valimispäev on 15. oktoober 2017
Maakondade valimisjuhid ja valimisjuhi asetäitjad on määratud riigi valimisteenistuse 2.02.2017 korraldusega nr 1 ja 14.02.2017 korraldusega nr 2.
Lääne maakonna valimisjuht:
472 5607
kristel.jupits@laane.maavalitsus.ee
Lahe 8 Haapsalu
Linna ja valla valimiskomisjonide asukohad 2017 kohalikel valimistel:
Haapsalu valimiskomisjon – Haapsalu linnavalitsuse hoone, Posti t 34 Haapsalu
Lääne-Nigula valimiskomisjon – Lääne-Nigula vallavalitsuse hoone, Haapsalu mnt 6, Taebla alevik, Lääne-Nigula vald
Vormsi valimiskomisjon – Vormsi vallavalitsuse hoone, Kooli Hullo küla, Vormsi vald
Valimiskomisjonide tööaeg – on avalikustatud omavalitsuste veebilehtedel
Maakonnakeskuse valimisjaoskonna asukohaks on Haapsalu kultuurikeskus (Posti 3 Haapsalu), kus saab väljaspool elukohajärgset valimisjaoskonda eelhääletada 5.-8.oktoober 2017 kl 12.00-20.00.
(Lääne maakonna valimisjuhi 22.08.2017 otsus nr 1)
MAAKONNA VALIMISJUHI OTSUS
22. august 2017 nr 1
1.ASJAOLUD, ÕIGUSLIKUD ALUSED
Kohaliku omavalitsusevolikogu valimise seaduse (KOVVS) § 18 sätestab, et kohaliku omavalitsuse volikogu valimisi korraldavad riigi valimisteenistus, maakonna valimisjuht, jaoskonnakomisjonid, sama säte ütleb, et valimisjuhi nimetamise kord sätestatakse Riigikogu valimise seaduses. Riigikogu valimise seaduse 16 lg1 sätestab, et valimisi maakonnas korraldab maakonna valimisjuht, § 16 lg 2 sätestab, et maakonna valimisjuht on maasekretär.
Maakonna valimisjuhi otsused on avalikud ja jõustuvad allakirjutamisega.
Isik, kes leiab, et valimiste korraldaja on rikkunud seadust, võib esitada avalduse puuduse kohta valimiste korralduses Riigi valimisteenistusele, kuid mitte hiljem kui kolmandal päeval rikkumisest arvates (KOVVS § 62). Vabariigi Valimiskomisjonile kaebuse esitamise õigus ja kord on sätestatud KOVVS §§ 63-66.
Kohaliku omavalitsuse volikogu valimispäev on 15.oktoober 2017.
KOVVS § 47 sätestab võimaluse valijal hääletada väljaspool elukohajärgset valimisjaoskonda KOVVS § 44 lg 2 sätestatud eelhäletamise päevadel ja teha seda ka maakonnakeskuses (Haapsalu linn) maakonna valimisjuhi otsusega määratud valimisjaoskonnas (KOVVS § 47 lg 3).
Maakonna valimisjuhil on kohustusmäärata hiljemalt 45. päeval enne valimispäeva (st hiljemalt 31.08.2017) vähemalt üks maakonnakeskuses (Haapsalus) paiknev valimisjaoskond, kus valijad saavad hääletada väljaspool oma elukohajärgset jaoskonda kümnendast kuni seitsmenda päevani enne valimispäeva ehk siis 5.-8. oktoober 2017 (KOVVS§ 44 lõike 2 punkt 1).
Hääletamine maakonnakeskuse jaoskonnas toimub eelnimetatud päevadel kella 12.00 kuni 20.00.
Maakonna valimisjuht on maakonnakeskuse valimisjaoskonna määramist teemat arutanud Haapsalu valimiskomisjoni esimehega.
Eelhääletamine maakonnakeskuse jaoskonnas korraldatakse KOV volikogu 2017 15.oktoobri valimistel ühes Haapsalu linna valimisjaoskonnas.
Otsus kehtestatakse kohaliku omavalitsuse volikogu valimise seaduse (KOVVS) § 44 lg 2 p1, §47 lg 3 alusel ja kooskõlas riigikogu valimise seaduse § 16.
Määran 15.oktoobri 2017 kohaliku omavalitsuse volikogu valimisel Haapsalu linna valimisjaoskonna nr 1 maakonnakeskuse valimisjaoskonnaks, kus valijad saavad hääletada väljaspool oma elukohajärgset valimis jaoskonda perioodil 5.-8. oktoober 2017 kl 12.00-20.00. Maakonnakeskuse valimisjaoskonna asukoht on Posti t 3, Haapsalu, Haapsalu Kultuurikeskuses.
4. TEATAVAKS TEGEMINE
4.1 Otsus tehakse teatavaks Haapsalu linnavalitsusele, Ridala vallavalitsusele, Lääne-Nigula vallavalitsusele, Kullamaa vallavalitsusele, Martna vallavalitsusele,Noarootsi vallavalitsusele, Nõva vallavalitsusele, Vormsi vallavalitsusele, Hanila vallavalitsusele, Lihula vallavalitsusele DVK kaudu.
4.2 Otsus on kättesaadav Lääne maavalitsuse avalikust dokumendiregistrist ja avalikustatakse
Lääne maavalitsuse veebilehel.
Lääne maakonna valimisjuht
Lääne valimisjuhi OTSUS nr 1_22.08.17.pdf

References: § 18
 § 16
 § 62
 § 47
 § 44
 § 47
 § 44
 §47
 § 16